钦定古今图书集成/历象汇编/庶征典/第173卷 > 《田家杂占》 > 唐
## 钦定古今图书集成/历象汇编/庶征典/第173卷 > 《田家杂占》 > 唐

### 高宗调露元年牛疫

按《唐书高宗本纪》不载。　按《五行志》：“调露元年春，牛
大疫。”

### 中宗嗣圣十八年〈即武后长安元年〉牛生三足

按《唐书武后本纪》，不载。　按《五行志》：长安中有献牛
无前膊、三足而行者。又有牛膊上生数足，蹄甲皆具
者。武太后从姊之子司农卿宗晋卿家，牛生三角。
按《朝野佥载》：武后元年，有献三足牛者，宰相皆贺。侍
御史王求礼飏言曰：“凡物反常皆为妖，此鼎足非其
人，政教不行之象也。”太后为之愀然。

### 神龙元年牛疫

按《唐书中宗本纪》。不载。　按《五行志》。“神龙元年春，牛
疫。”

神龙二年，牛大疫。

按《唐书。中宗本纪》。不载　按《五行志》。神龙二年冬。牛
大疫。先天初。洛阳市有牛。左胁有人手。长一尺。或牵
之以乞丐。

### 元宗开元十五年牛疫

按《唐书元宗本纪》不载。　按《五行志》，“开元十五年春，
河北牛大疫。”

### 代宗大历八年牛生犊二首

按《唐书代宗本纪》。不载。　按《五行志》，“大历八年，武功
栎阳民家牛生犊二首。”

### 德宗贞元二年牛疫

按《唐书德宗本纪》不载。　“按《五行志》”云云。

贞元四年，牛生犊，六足。

按《唐书。德宗本纪》。不载　按《旧唐书五行志》。“贞元四
年二月。太仆寺郊牛生犊。六足。太仆寺卿周皓白宰
相李泌。请上闻。泌笑而不答。”

贞元七年，牛疫。

按《唐书德宗本纪》不载。　按《五行志》，“贞元七年，关辅
牛大疫，死者十五六。”

### 僖宗光启元年牛人言

按《唐书僖宗本纪》不载。　按《五行志》，“光启元年，河东
有牛，人言其家杀而食之。”

光启二年，牛死复生。

按《唐书僖宗本纪》不载。　按《五行志》，“二年，延州肤施
有牛死复生。”